El Mercat del Bescanvi torna a la Plaça de la Casa de Cultura per a celebrar el Dia Internacional de la Biblioteca
2025-07-24

Dins de les activitats programades per les Biblioteques Municipals de Burjassot en aquest mes d’octubre, per a celebrar el Dia Internacional de la Biblioteca, dijous que ve 22 d’octubre tornarà a la Plaça de la Casa de Cultura el Mercat del Bescanvi.

Aquesta activitat dóna l’oportunitat als ciutadans de Burjassot que desitgen participar en la mateixa, sense gastar-se ni un sol euro, d’intercanviar llibres que ja s’han llegit per uns altres que encara no han pogut llegir i que estan dins de la seua particular llista de lectures. A més dels llibres que exposen les Biblioteques Municipals, qualsevol persona pot aportar els seus i realitzar l’intercanvi.

En aquesta ocasió, el Mercat del Bescanvi es desenvoluparà a partir de les 17:30 hores.